32003R0318
L 046/20
ОФИЦИАЛЕН ВЕСТНИК НА ЕВРОПЕЙСКИЯ СЪЮЗ
РЕГЛАМЕНТ (ЕО) № 318/2003 НА КОМИСИЯТА
от 19 февруари 2003 година
за изменение на Регламент (ЕИО) № 1274/91 за въвеждане на подробни правила за прилагането на Регламент (ЕИО) № 1907/90 относно определени стандарти за търговията с яйца
КОМИСИЯТА НА ЕВРОПЕЙСКИТЕ ОБЩНОСТИ,
като взе предвид Договора за създаване на Европейската общност,
като взе предвид Регламент (ЕИО) № 1907/90 на Съвета от 26 юни 1990 г. относно определени стандарти за търговията с яйца (1), последно изменен с Регламент (ЕО) № 5/2001 (2), и по-специално член 10, параграф 3 и член 20, параграфи 1 и 4 от него,
като има предвид, че:
(1)
Регламент (ЕИО) № 1274/91 на Комисията (3), последно изменен с Регламент (ЕО) 45/2003 (4), установява необходимите разпоредби за прилагане на стандартите за търговия в сектора на яйцата.
(2)
Член 31, параграф 1, буква а) от Регламент (ЕИО) № 1274/91 се отнася до проверките, провеждани в центровете за опаковане върху окачествените яйца, готови за експедиране, а не до проверките на яйцата, напускащи центровете за опаковане. Следователно трябва да бъде направено изменение в настоящата редакция на член 31, параграф 1, буква а), с оглед да се избегне объркване или погрешно тълкуване.
(3)
С оглед да се осигури правилно управление на пространството и да се предотврати развитието на опасни заболявания, може да се осигури ротация на откритите заграждения за кокошките носачки. На птиците следва да бъде предоставян еднакъв достъп до цялата площ на заградено пространство и когато се практикува ротация при екстензивно свободно отглеждане с поне 10 m2 на кокошка, всяка птица следва по всяко време да разполага с поне 2,5 m2.
(4)
Следователно е необходимо Регламент (ЕИО) № 1274/91 да бъде съответно изменен.
(5)
Мерките, предвидени в настоящия регламент, са в съответствие със становището на Управителния комитет по птичето месо и яйцата,
ПРИЕ НАСТОЯЩИЯ РЕГЛАМЕНТ:
Член 1
Регламент (ЕИО) № 1274/91 се изменя, както следва:
1.
В член 31, параграф 1, буква а) изразът във встъпителното изречение „при експедиране от центъра за опаковане“ се заменя с „в центъра за опаковане, непосредствено преди експедирането:“
2.
В приложение III трето тире от буква а) се заменя със следното:
„-
откритите заграждения трябва да отговарят поне на условията, посочени в член 4, параграф 1, точка 3, буква б), ii) от Директива 1999/74/ЕО на Съвета, съгласно които максималната плътност на настаняване не е по-голяма от 2 500 кокошки на хектар земя на разположение на кокошките или една кокошка на 4 m2 по всяко време; когато обаче са налични поне 10 m2 на кокошка и когато се практикува ротация, а на кокошките е предоставен равен достъп до цялата площ през целия живот на стадото, всяко използвано заградено пространство трябва по всяко време да осигурява поне 2,5 m2 на кокошка,
-
откритите заграждения не се простират отвъд радиус от 150 m от най-близкия излаз на птицевъдния обект; допуска се обаче разпростиране до 350 m от най-близкия излаз на обекта, при условие че достатъчен брой заслони и поилки по смисъла на тази разпоредба са равномерно разпределени из цялото открито заграждение с поне 4 заслона на хектар.“
Член 2
Настоящият регламент влиза в сила на третия ден след публикуването му в Официалeн вестник на Европейския съюз.
Настоящият регламент е задължителен в своята цялост и се прилага пряко във всички държави-членки.
Съставено в Брюксел на 19 февруари 2003 година.